text: afskrækkelsesteori
  
  publiceret: 2009-01-28 21:53:04+01:00
  Afskrækkelsesteori, teori, ifølge hvilken straffens formål begrundes i straffetruslens afskrækkende virkning. Trussel om straf virker i forhold til almenheden, almenprævention, og i forhold til den enkelte straffede, individualprævention. Ifølge nyere afskrækkelsesteorier har straffesystemets blotte eksistens utvivlsomt en afskrækkende virkning, mens straffens strenghed som regel ikke er afgørende.